Shtetet e Bashkuara do të mbështesin Kosovën me 2.5 milionë dollarë në luftën kundër COVID-19
Shtetet e Bashkuara paralajmëruan një ndihmë emergjente për Kosovën në përballjen me pandeminë e COVID-19.
Shtetet e Bashkuara të Amerikës, përmes Agjencisë për Zhvillim Ndërkombëtar (USAID), do të mbështesin Kosovën me një ndihmë emergjente prej 2.5 milionë dollarë në luftën kundër pandemisë së COVID-19, njoftoi të mërkruën misioni i USAID-it në Kosovë. Në një njoftim të USAID-it thuhet se kjo ndihmë do të sigurojë mbështetje gjithëpërfshirëse për realizimin e vaksinimit kundër COVID-19, duke ndihmuar përpjekjet për të siguruar qasje në vaksina të sigurta për të gjitha shtresat e popullsisë. “”, citohet në komunikate drejtoresha e Misionit të USAID-it në Kosovë, Zeinah Salahi. Në njoftim thuhet se kjo ndihmë shtesë, e cila do të shpërndahet përmes UNICEF-it, pason 2.6 milionë dollarë ndihmë kundër COVID-19 dhuruar Kosovës përmes USAID-it gjatë pandemisë. Më tej theksohet se që nga konfirmimi i rastit të parë në Kosovë USAID-i ka punuar me punonjësit e kujdesit shëndetësor të vijës së parë dhe komunitetet për të ngadalësuar përhapjen, për t'u kujdesur për të prekurit dhe siguruar pajisjet e nevojshme për të luftuar COVID-19. Vitin e kaluar, USAID-i shpërndau 249 komplete higjienike në qendrat shëndetësore; 7,750 komplete higjienike për familjet dhe 2,400 pako higjienike për nënat dhe foshnjat në të gjitha 38 komunat e Kosovës. Me fillimin e vitit shkollor, USAID-i gjithashtu u dhuroi komplete higjienike 660 shkollave fillore dhe të mesme. Krahas kësaj, Shtetet e Bashkuara dhuruan 50 respiratorë të rinj dhe të papërdorur si pjesë e një pakoje mbështetëse që përfshinte pajisje shoqëruese të respiratorëve, instalimin, garancitë, planet e servisimit dhe uebinare online. Shtetet e Bashkuara dërguan pajisje laboratorike të testimit dhe skanerë termik për vendosje në terminalet hyrëse të vendkalimeve kufitare të Kosovës, përfshirë aeroportin e Prishtinës dhe katër vendkalime kufitare tokësore. Rishtazi, USAID-i paralajmëroi një partneritet në vlerë prej 1 milion dollarësh amerikan me zyrën e UNICEF-it në Kosovë në mbështetje të përpjekjeve që po bëhen për informimin e publikut në Kosovë lidhur me parandalimin dhe vaksinimin kundër COVID-19, dhe në emër të qeverisë së SHBA-së lehtësoi shpërndarjen e 538,200 dozave të vaksinës Pfizer. “”, thuhet në njoftimin e USAID-it.